**Önk/8-6/2020.**

**J e g y z ő k ö n y v**

Készült a Csongrád Város Önkormányzata Képviselő-testületének **2020. július 27-én** *(hétfőn),* **08:00 órai**kezdettel megtartott **6.** (*rendkívüli)* nyilvános üléséről.

**Az ülés helye:** a Városháza díszterme.

**Jelen vannak:** Cseri Gábor, Gyovai Gáspár, Gyovai Zsolt, Bartókné Vincze Zsuzsanna, dr. Kádár László Levente, Máté Attila, Murányi László, Nagypál Sándor és Dr. Somogyi Árpád, Dr. Törőcsik Attila képviselők, ***összesen 10-en,***

Dr. Juhász László jegyző, Szepesi Dóra kulturális referens,

Tóthné Fodor Zsuzsanna, az Óvodák Igazgatósága igazgatója, Dr. Hörömpöliné Víkor Katalin, a Csongrádi Művelődési Központ és Városi Galéria mb. vezetője, Illés Péter, a Csongrádi Információs Központ Csemegi Károly Könyvtár és Tari László Múzeum igazgatója, Almási Mariann és Rostáné Hajdú Erzsébet, az Oktatási, Művelődési, Vallási és Sport Bizottság nem képviselő tagjai, Majzik Attila, a Délmagyarország c. újság tudósítója.

Az ülésről igazoltan távolmaradt: Bedő Tamás polgármester és Laczkó Zsolt képviselő

**Napirend előtt:**

1. Gyovai Gáspár alpolgármester köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a Képviselő-testület **10** tagja jelen van.

2. Gyovai Gáspár alpolgármester: A mai rendkívüli ülés napirendjét ***sürgősséggel***, a kiküldött meghívó szerint bocsátja szavazásra.

 A Képviselő-testület egyhangúlag, 10 igen szavazattal a következő határozatot hozza:

**68/2020. (VII.27.) önkormányzati**

**H a t á r o z a t**

1. Javaslat a Csongrád, Széchenyi u. 29. sz. alatti ingatlan udvari épületrészének a Szent Ágota Gyermekvédelmi Szolgáltató részére történő ingyenes használatba adására
2. Csongrádi Információs Központ Csemegi Károly Könyvtár és Tari László Múzeum pályázata a Kubinyi Ágoston 2020 programba

2

3. A Csongrádi Információs Központ Csemegi Károly Könyvtár és Tari László Múzeum

alapító okiratának módosítása

4. Közművelődési érdekeltségnövelő pályázat benyújtása

* - -

**1. Javaslat a Csongrád, Széchenyi u. 29. sz. alatti ingatlan udvari épületrészének a Szent Ágota Gyermekvédelmi Szolgáltató részére történő ingyenes használatba adására**

**Bizottsági vélemények:**

Murányi László, a városgazdasági, ügyrendi- és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslatot. Elmondja, hogy az alföldi Agrár Szakképzési Centrum Csongrádon létesült meg, nekik helyet kellett biztosítani. Ebben az országban 5 ilyen centrumot hoztak létre. A városvezetés az elmúlt ülésen úgy döntött, hogy használatba adja a Kis-Tisza utcai ingatlant, ahol korábban itt kapott helyet a Munkaügyi Központ. Többek között érintette ez az átköltözés a Családsegítő és Gyermekjóléti Központot is. Az ott lévők részére a város biztosított helyeket, de ezeket hivatalosan kell átvezetni. Ennél az anyagnál erről van szó. Megtörtént a használatba adás az Agrár Szakképzési Centrum részére, és a Szent Ágota Gyermekvédelmi Szolgáltatót a Széchenyi u. 29. szám alatti ingatlanba kívánják költöztetni.

*Kérdés, vélemény nem hangzott el.*

Gyovai Gáspár: Valóban ez egy része annak a folyamatnak, ami az elmúlt időszakban történt. A Kis-Tisza utcai épület teljesen más funkciót lát el, oktatási központ lesz, ezért át kellett mozgatni az intézményeket. A városházán belül is nagyon sok intézményt kellett áthelyezni, különböző irodahelység cserével. Megköszöni az intézmények hozzáállását, a jegyző úr illetve Horváth Károly munkáját, akik az operatív munkában sokat segítettek. Ilyen nagyon ritkán fordul elő, hogy amikor megkapják a hivatalos jelzést, onnantól számítva, egy hónapon belül ezt az egész cserét sikerült úgy lebonyolítani, hogy az irodahelységeket festéssel, ablakcserével komfortosabbá tudták tenni. Megköszöni a Családsegítő és Gyermekjóléti Szolgálat munkáját, mivel őket érintette igazából a legnagyobb változás.

Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 10 igen szavazat mellett – minősített többséggel – a következő határozatot hozza:

3

**69/2020. (VII. 27.) önkormányzati**

Fjl/383-1/2020.

**H a t á r o z a t**

Csongrád Városi Önkormányzat Képviselő testülete megtárgyalta a *„Javaslat a Csongrád, Széchenyi u. 29. sz. alatti ingatlan udvari épületrészének a Szent Ágota Gyermekvédelmi Szolgáltató részére történő ingyenes használatba adására”* tárgyú előterjesztést, és az alábbi döntést hozza:

1. A Képviselő testület a 8/2013. (II.25.) önkormányzati rendelete alapján a csongrádi 3265 hrsz-ú ingatlanon lévő Széchenyi István Általános Iskola különálló udvari épületének a korábban átmeneti otthonként működő helyiségeit 2020. július 27. napjától határozatlan időtartamra a nevelőszülői hálózat üzemeltetés időtartamára a Szent Ágota Gyermekvédelmi Szolgálat (székhelye: 6726 Szeged, Bal fasor 6.) ingyenes használatába adja.

 Az épület használatával járó karbantartási, felújítási feladatok, és a használattal járó rezsiköltségek a használót terhelik.

1. A Képviselő testület felhatalmazza a polgármestert, hogy a használatba adással kapcsolatos megállapodást a Szent Ágota Gyermekvédelmi Szolgáltatóval kösse meg.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai

1. Fejlesztési és Üzemeltetési Iroda és általa

2. Szent Ágota Gyermekvédelmi Szolgáltató (6726 Szeged, Bal fasor 6.)

* - -

**2. Csongrádi Információs Központ Csemegi Károly Könyvtár és Tari László Múzeum pályázata a Kubinyi Ágoston 2020 programba**

Murányi László a városgazdasági, ügyrendi- és összeférhetetlenségi bizottság elnöke lemondja, hogy a bizottság egyhangúlag elfogadásra javasolja a beterjesztett határozati javaslat elfogadását. 11.070.000,- Ft-ot szeretnének megpályázni. Ez az összeg elég lenne a termek átalakítására, a szigetelésekre, burkolat cserére, akadálymentesítésre a múzeum épületében. Ez az összeg egy 10 %-os önrészt ró a városra, ami azt jelenti, hogy 1 millió Ft körüli összeget kell a városnak kifizetni.

Kéri, hogy ha a jövőben egy ilyen jellegű előterjesztést az asztalra tesznek „népnevelő módon” írják le a pályázatról elnevezett személy életútját. Állítja, hogy Kubinyi Ágostonról nem sokan tudnak ebben a teremben. Ha már adódott egy ilyen, hogy valakinek használják a nevét és a programját, akkor illik tudni, hogy kiről beszélnek.

4

Kb. 4 évvel ezelőtt elmondta már, ami süket fülekre talált, hogy Magyarországon talán egy helyen látott ilyet. Mi lenne, ha egyszer Csongrádon az utca névtáblák alá írnának pár gondolatot az utca névtáblán szereplő személyről. Biztos abban, hogy nagyon sok ember nem tudja azt, hogy amelyik utcában lakik, kiről kapta a nevét.

Kubinyi Ágoston a 18. század utolsó éveiben született, egy polihisztorszerű, közművelődést támogató ember volt. Ő volt a Magyar Nemzeti Múzeum első igazgatója.

Ha van egy előterjesztés, akkor elférne a papíron még 6 sor.

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy a bizottság egyhangúlag elfogadásra javasolja a pályázat benyújtását.

*Kérdés, vélemény nem hangzott el.*

A Képviselő-testület egyhangúlag, vagyis 10 igen szavazat mellett – minősített többséggel – a következő határozatot hozza:

**70/2020. (VII. 27.) önkormányzati**

Ref/66-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta a „*Csongrádi Információs Központ Csemegi Károly Könyvtár* és *Tari László Múzeum pályázata a Kubinyi Ágoston 2020 programba”* című előterjesztést és az alábbi döntést hozza:

1. Csongrád Városi Önkormányzat Képviselő-testülete egyetért a Csongrádi Információs Központ Csemegi Károly Könyvtár és Tari László Múzeum pályázatának benyújtásával.
2. Csongrád Városi Önkormányzat biztosítja a pályázathoz szükséges 10% önrészt **1.107.037,-** **Ft.**

Határidő: 2020. július 21.

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Csongrádi Információs Központ Tari László Múzeum igazgatója
3. Fejlesztési és Üzemeltetési iroda és általa:

 az érintettek

5

**3. A Csongrádi Információs Központ Csemege Károly Könyvtár és Tari László Múzeum alapító okiratának módosítása**

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy egy technikai jellegű előterjesztésről van szó. A múzeum telephelyeként szerepeljen a jelenleg kialakításra kerülő látványraktár, illetve néprajzi raktár. A volt laktanya épületében található, így esetleg a későbbi pályázatoknál, mint telephelyet szerepeltetni tudják. A bizottság egyhangúlag elfogadásra javasolja a beterjesztett határozati javaslatot.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslat elfogadását. Bizottsági ülésen felvetette, hogy Szentes város 200 millió Ft-ot meghaladó feladatot kapott egy ásatáson, a felgyői szemétlerakó telep bővítése kapcsán. Szomorúan hallotta, hogy ebből az összegből Csongrád nem kapott semmit sem, pedig számítottak arra a pénzre. Igaz, hogy szóbeli megállapodás volt Csongráddal, de az nem teljesült. Megkéri alpolgármester urakat, hogy ne hagyják ezt a pénzt elveszni, ennek helye lenne itt Csongrádon is, megdolgoztak érte.

*Kérdés, vélemény nem hangzott el.*

Gyovai Gáspár: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 10 igen szavazat mellett – minősített többséggel – a következő határozatot hozza:

**71/2020. (VII. 27.) önkormányzati**

Pü/21-3/2020.

**H a t á r o z a t**

Csongrád Városi Önkormányzat Képviselő-testülete *„A Csongrádi Információs Központ Csemegi Károly Könyvtár és Tari László Múzeum alapító okiratainak módosítása”* című előterjesztést megtárgyalta, és az alábbi döntést hozta:

1. A Képviselő-testület a Csongrádi Információs Központ Csemegi Károly Könyvtár és Tari László Múzeum 09-1283-12/2018. okiratszámú, a 41/2018.(II.22.) határozattal elfogadott alapító okiratát az alábbiak szerint módosítja és fogadja el egységes szerkezetbe foglalva a törzskönyvi bejegyzés napjától kezdődő hatállyal:

6

**A Csongrádi Információs Központ Csemegi Károly Könyvtár és Tari László Múzeum Alapító Okirata 1.2.2. pontjába foglalt táblázat helyébe a következő táblázat lép:**

|  |  |  |
| --- | --- | --- |
|  | **telephely megnevezése** | **telephely címe** |
| 1 | Bokrosi Fiókkönyvtár  | 6648 Csongrád, Árpád-vezér utca 2.  |
| 2 | Tari László Múzeum | 6640 Csongrád, Iskola utca 2. |
| 3 | Belvárosi Múzeumház | 6640 Csongrád, Gyökér utca 1.  |
| 4. | Régészeti raktár | 6640 Csongrád, Gyöngyvirág utca 7/A.  |
| 5. | Múzeumi gyűjteményi és tanulmányi raktár | 6640 Csongrád, Attila u. 73.  |
| 6. | Kiállítóhely | 6640 Csongrád, Jókai Mór utca 14. |

1. A Képviselő-testület felhatalmazza a polgármestert, hogy az önkormányzati rendeletet a módosító okiratokat és az egységes szerkezetbe foglalt alapító okiratokat írja alá.

Határidő: azonnal

Felelős: Bedő Tamás polgármester

1. A Képviselő–testület utasítja a jegyzőt, hogy a költségvetési szervek módosító és egységes szerkezetbe foglalt alapító okiratait küldje meg törzskönyvi nyilvántartásba történő bejegyzés végett a Magyar Államkincstár Csongrád-Csanád Megyei Igazgatósága részére.

Határidő: azonnal

Felelős: Dr. Juhász László jegyző

Erről jegyzőkönyvi kivonaton értesítést kap:

1. Képviselő-testület tagjai
2. Gazdálkodási Iroda
3. Magyar Államkincstár Csongrád-Csanád Megyei Igazgatósága
4. a költségvetési intézmény
* - -

**4. Közművelődési érdekeltségnövelő pályázat benyújtása**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslatot. Ez a pályázat minden évben kiírásra kerül. 450 ezer Ft önrészt biztosít a város a pályázathoz, de még nem tudják azt, hogy mekkora lehet az elnyerhető összeg. Embert szolgáló, munkát szolgáló technikai eszközök cseréjére szánják ezt az összeget. Ezek a technikai berendezések pár év alatt elavulnak, új rendszerek épülnek be, és ha ezeket a változásokat nem követik, akkor lemaradnak.

7

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslatot.

*Kérdés, vélemény nem hangzott el.*

Gyovai Gáspár: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 10 igen szavazat mellett – minősített többséggel – a következő határozatot hozza:

**72/2020. (VII. 27.) önkormányzati**

Ref/65-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta a *„Közművelődési érdekeltségnövelő pályázat benyújtása”* c. előterjesztést és az alábbi döntést hozta:

A Képviselő-testület a Művelődési Központ és Városi Galéria eszközállományának gyarapítása érdekében benyújtandó Közművelődési érdekeltségnövelő pályázat benyújtását és az ahhoz szükséges 450.000,- Ft önrész biztosítását támogatja.

Felelős: Cseri Gábor alpolgármester

Határidő: folyamatos

Erről jegyzőkönyvi kivonaton értesítést kap:

1. Képviselő-testület tagjai
2. Kulturális referens és általa
3. Művelődési Központ és Városi Galéria

*Az ülésen további hozzászólás nem hangzott el.*

Gyovai Gáspár alpolgármester az ülést 8.10 órakor bezárja.

K.m.f.

Bedő Tamás polgármester távollétében:

 Gyovai Gáspár Dr. Juhász László

 alpolgármester jegyző